
         Dr. Ing. GHEORGHE CIUHANDU
R E F E R A T 
privind modificare a Hotărârii Consiliului Local al Municipiului Timişoara 

nr. 349 din 22.02.2000 - privind criteriile de întocmire a listelor de priorităţi şi procedura de repartizare a locuinţelor proprietate de stat

Prin H.C.L. nr. 349 din 22.02.2000 a fost stabilită procedura de repartizare a locuinţelor din fondul locativ de stat al oraşului Timişoara şi s-au stabilit categoriile de persoane juridice care pot beneficia de locuinţe proprietate de Stat, din acestea făcând parte instituţiile bugetare şi regiile autonome din subordinea Consiliului Local şi în cazul locuinţelor repartizate către instituţii bugetare şi regii autonome, contractul de închiriere se va încheia cu acestea prin un reprezentant împuternicit pe o perioadă de 1 an, urmând ca reînnoirea contractării să se facă în baza cererii acestora, aceste locuinţe fiind asimilate ca fiind locuinţe de serviciu ale acestor instituţii, iar continuarea închirierii nefiind posibilă în cazul persoanelor (chiriaşilor) care îşi schimbă locul de muncă. 

Menţionam că potrivit Legii nr.114/1996- legea locuinţei, locuinţa de serviciu este ”Locuinţa destinată funcţionarilor publici, angajaţilor unor instituţii sau agenţi economici, acordată în condiţiile contractului de muncă, potrivit prevederilor legale”, iar această locuinţă trebuie să aibă destinaţia de locuinţă de serviciu la data intrării în vigoare a modificării Legii nr.114/1996, sau locuinţa de serviciu trebuie realizată în condiţiile legii, finanţată din bugetul de stat si din bugetele locale.

Precizăm că în localitatea Timisoara există un număr de 30 de locuinţe din fondul locativ de stat, care sunt închiriate ca locuinţe de serviciu unor instituţii de stat sau regii autonome aflate în subordinea Consiliului Local şi care sunt ocupate de către chiriaşi şi pentru care se face succesiv reînnoirea contractului de închiriere. De regulă aceste instituţii cărora le-au fost atribuite aceste locuinţe, au solicitat atribuirea pentru angajaţii  a căror situaţie locativă era gravă sau putea deveni în mod iminent gravă sau pentru acei angajaţi a căror prezenţă era necesară în orice moment în cadrul instituţiei, aceştia fiind de cele mai multe ori mutaţi din altă localitate în interesul instituţiei angajatoare, iar de multe ori independent de voinţa lor. Precizăm că la încheierea contractului de închiriere acestor chiriaşi li s-a solicitat dovada de a nu deţine o alta locuinţă şi faptul că nu au dobândit sau înstrăinat o locuinţă.
Ca urmare a celor arătate mai sus propunem modificarea articolului nr.8 a Hotărârii Consiliului Local al Municipiului Timişoara nr. 349 din 22.02.2000 - privind criteriile de întocmire a listelor de priorităţi şi procedura de repartizare a locuinţelor proprietate de stat, prin revocarea prevederii de la aliniatul 4 care are următorul conţinut: „În cazul locuinţelor repartizate către instituţii bugetare şi regii autonome, contractul de închiriere se va încheia cu acestea prin un reprezentant împuternicit pe o perioadă de 1 an, urmând ca reînnoirea contractării să se facă în baza cererii acestora.” 

Aliniatul 4 al articolului 8, va avea următorul conţinut: „În cazul locuinţelor repartizate către instituţii bugetare şi regii autonome, contractul de închiriere se va încheia cu persoanele fizice, nominalizate  de către instituţia beneficiară a locuinţei, 

urmând ca familiile/persoanele nominalizate să devină chiriaşii acelei locuinţe, iar contractele de închiriere se vor încheia conform legislaţiei în vigoare la data repartizării.”

Odată cu modificarea prezentei hotărâri propunem republicarea ei şi înlocuirea în conţinut a denumirii „Birou(Biroului)l Locuinţe” în „ Serviciul Administrare Locuinţe”, deoarece de-a lungul timpului din anul 2000 şi până în prezent activitatea a fost reorganizată precum şi denumirea acestuia a fost schimbată. Totodată propunem modificarea în conţinutul hotărârii a  termenului”beneficiari ai Legii nr.42/1990” în ”beneficiari ai Legii nr.341/2004”, modificare care se impune datorită schimbării legislaţiei în vigoare.
Totodată se va modifica la art. 8 conţinutul aliniatului 2, care prevede că „Nominalizarea persoanelor înscrise pe listele de priorităţi ale Primăriei se face prin Biroul Locuinţe” cu „ Nominalizarea persoanelor înscrise pe listele de priorităţi ale angajaţilor Primăriei Municipiului Timişoara se face de către Sindicatul Liber al Angajaţilor din cadrul Primăriei Municipiului Timişoara” deoarece această prevedere a fost cuprinsă în acordul şi contractul colectiv de muncă.

Prezentul referat a fost întocmit ca urmare a discuţiilor purtate în şedinţa din data de 03.03.2009 a Comisiei de repartizare a locuinţelor stabilită prin H.C.L. nr.346/29.07.2008, la iniţiativa membrilor acesteia.

Ca urmare a celor arătate mai sus, propunem modificarea   Hotărârii Consiliului Local al Municipiului Timişoara nr. 349 din 22.02.2000 - privind criteriile de întocmire a listelor de priorităţi şi procedura de repartizare a locuinţelor proprietate de stat  în mod corespunzător.


V I C E P R I M A R,



  D I R E C T O R,

     Ing. Adrian Orza



          Ec. Nicuşor C-tin Miuţ


                                                                                    ŞEF SERVICIU,
     Ing. Otilia Sîrca

Jur. Mirela Lasuschevici

